text: जीएसटी क्रियान्वयन के कुछ अन्य फायदों में लॉजिस्टिक्स की लागत घटना, आपूर्ति श्रृंखला की दक्षता, टैक्‍स एवं नियामकीय अनुपालन की लागत घटना, बाजार में बेहतर प्रसार और निर्यात का प्रभावी होना शामिल है। सर्वेक्षण में कहा गया कि कंपनियां जीएसटी क्रियान्वयन की समयसीमा और टैक्‍स की दर के बारे में चिंतित हैं। रिपोर्ट में कहा गया, जीएसटी क्रियान्वयन के शुरुआती दिनों में मुद्रास्फीति बढ़ने जैसी कुछ दिक्कतें होंगी लेकिन दीर्घकालिक स्तर पर देश की वृद्धि दर बढ़ेगी।